Piret Jaaks

Piret Jaaks (sündinud 5. augustil 1980) on eesti kirjanik. Ta on tuntud peamiselt näitekirjanikuna, kuid on kirjutanud ka lühiproosat, lasteraamatuid, stsenaariume ja kriitikat.

Haridustee 
Piret Jaaks on lõpetanud 1998. aastal Kohila Gümnaasiumi ja 2003. aastal Tartu Ülikooli teatriteaduse erialal. 2022. aastal kaitses ta Eesti Muusika- ja Teatriakadeemia lavakunstikoolis filosoofiadoktori kraadi teatrikunsti erialal.

Kirjanduslik tegevus

Näidendid ja dramaturgia 
2013 – "Näha roosat elevanti", PolygonTeater, lavastaja Tamur Tohver
2016 – "Ma pigem tantsiksin sinuga", Vaba Lava ja R.A.A.A.M., lavastaja Oleg Soulimenko
2017 – "Pobiseja", Piip ja Tuut teater, lavastaja Marek Demjanov
2017 – "Eritunnused", Vaba Lava, lavastajad Chris Kondek ja Christiane Kühl
2017 – "Kõik normaalsed inimesed", PolygonTeater, kaasautorid Aidi Vallik ja Tamur Tohver (lavastaja)
2017 – "Öökuninganna", Karlova Teater, lavastaja Helen Rekkor
2017 – "Aasta pärast", Raadioteater, lavastaja Aare Toikka
2018 – "Öökuninganna", Vana Baskini teater, lavastaja Eero Spriit
2018 – "Plaan T", Kanuti Gildi SAAL, lavastajad Siim Tõniste ja Üüve-Lydia Toompere
2018 – "Enne meid oli veeuputus", NUKU teater ja Vaba Lava, koos Jaak Kilmi ja Kiur Aarma (lavastajad) ning Andris Feldmanisega (dramaturg)
2018 – "Ehitajad. The Builders", European Theatre Collective ja Viiruse teater (Soome), kaasautor Nina Maria Häggblom, lavastaja David Kozma
2018 – "Elias maa pealt", NUKU teater, kaasautor ja lavastaja Helen Rekkor
2019 – "Näha roosat elevanti", Minski teater "HomoCosmos. Театральный проект". Lavastaja Kalev Kudu
2019 – "Planeet Harmoonia", Birgitta festivali kontsertlavastus. Lavastaja Helen Rekkor, dirigent Kristjan Järvi
2019 – "Ilusad inimesed", Tartu Uus Teater, autorilavastus
2020 – "Valged põdrad", Ugala teater, lavastaja Andres Noormets.
2021 – "Minu Narva", Vaba Lava Narva teatrikeskus, lavastaja Katrin Nielsen.
2021 – "Samad sõnad, teine viis", Eesti Draamateater, lavastaja Mari-Liis Lill.
2022 – "Emme draakon", Sloveenia nukuteater Fru-Fru, lavastaja Katja Povše.
2022 – "Uperpall", Eesti Noorsootater, lavastajad Zuga ühendatud tantsijad.
2023 – "Eesti Teatri Auhinnad 2023" gala Narva Vabas Lavas, lavastaja Andres Puustusmaa.

Proosa 
2015 ilmus Piret Jaaksi novellikogu "Linnalegend" (kirjastus Jumalikud Ilmutused), mis sai ka Betti Alveri kirjandusiauhinna.

Lasteraamatud 
Jaaks on avaldanud kolm lasteraamatut. 2017 ilmus tema esimene lasteraamat "Kadunud soki saladus" (kirjastus Varrak), mille illustreeris Marion Undusk. 2019. aastal ilmus teine lasteraamat "Emme draakon" (kirjastus Päike ja Pilv), mille illustreeris Marju Tammik. 2022 nägi ilmavalgust kolmas raamat "Härra Maru mustikapood", millele tegi pildid koomiksikunstnik Joonas Sildre. Kõiki tema raamatuid on soovitanud lastele ka Eesti Lastekirjanduse Keskus.

Stsenaristika 
Piret Jaaks on alates 2019. aastast ETV teleseriaali "EnsV" kaasstsenarist koos Villu Kanguriga.

Ajakirjanduslik tegevus 
Alates 2000. aastast on ta kirjutanud kirjandus- ja teatrikriitikat ning teinud reportaaže, intervjuusid, persoonilugusid näiteks Eesti Ekspressile, kultuurilehele Sirp, Postimehele, Eesti Päevalehele, Müürilehele, Eesti Rahvusrinhäälingu veebi, ajakirjale Teater. Muusika. Kino jpt. Ta oli esimene eestlane, kes tegi intervjuu maailmakuulsa filmilavastaja Lars von Trieriga.

Tunnustus 
 2014 – Kultuurkapitali kirjanduse sihtkapitali aastaauhinna nominent näidendiga "Näha roosat elevanti"
 2015 – Eesti teatri auhindade nominent näidendiga "Näha roosat elevanti"
 2015 – Betti Alveri kirjandusauhind (novellikogu "Linnalegend")
 2018 – Nägemispuudega kuulajate auhind kuuldemängule "Aasta pärast"
 2020 – Eesti Lastekirjanduse Keskuse tunnusmärk "Hea lasteraamat" raamatule "Emme draakon"
 2020 – Lasteraamat "Emme draakon" kanti Rahvusvahelise Noorteraamatukogu The White Ravens 2020. aasta kataloogi
 2021 – Eesti teatri auhindade nominent näidendiga "Siirderiitujad"
 2021 – Parim teleseriaal "EnsV" (kogu tiimile)
 2023 – Kultuurkapitali kirjanduse sihtkapitali aastaauhinna nominent kogumikuga "Sireenid ja teisi näidendeid"
 2023 – Tartu lastekirjanduse auhinna nominent raamatuga "Härra Maru mustikapood"

Võistluste auhinnad
 2011 – Eesti Teatri Agentuuri näidendivõistluse I preemia ("Näha roosat elevanti")
 2017 – Eesti Teatri Agentuuri näidendivõistluse II preemia ("Sireenid")
 2019 – Kirjanduskonkursi "Serva pääl" laureaat novelliga "Hernesupp"
 2019 – Eesti Teatri Agentuuri näidendivõistluse I preemia ("Siirderiitujad")
 2019 – Eesti Teatri Agentuuri näidendivõistluse äramärgitud töö ("Kas loomad oskavad loendada?")
 2023 – Eesti Kirjanike Liidu romaanivõistluse III koht romaaniga "Taeva tütred"

Liikmesus
Ta on Eesti Kirjanike Liidu, Eesti Lavastajate ja Dramaturgide Liidu ja Noorte Autorite Koondise (NAK) liige.

Viited

Allikad
 "Piret Jaaks võitis näidendivõistluse", Lääne Elu, Tarmo Õuemaa
 "Tartus kuulutati välja parimad näidendid", Postimees
 "Näidendivõistluse võitis lugu buumijärgsest ängist", Eesti Päevaleht, Kaarel Kressa
 "Analüütiliselt Piret Jaaksi näidendist "Näha roosat elevanti"", Tylblogi, Annemari Parmakson
 "Selgusid kultuurkapitali kirjanduspreemiate nominendid", ERR kultuuriuudised
 "Teatripäev on tulemas! Loe, kes kandideerivad Eesti teatri aastaauhindadele"! Eesti Päevaleht
 "Kirjanik Piret Jaaks: Haapsalu oli novellikogu esmaesitluseks ainuõige koht" Läänlane 
 Betti Alveri debüüdiauhinna võitis Piret Jaaks ERR kultuuriuudised 
 "Linn, lumm, äng" Sirp, Brita Melts
 "Kaunitaride koletised", Sirp, Mario Pulver
"You only need one round to shoot an elk" Intervjuu Piret Jaaksiga. Estonian Literary Magazine 1/2020
"Näitekirjanik etnodramaturgia välitööl" Intervjuu. Sirp, Tambet Kaugema, 22.07.2022.

Välislingid 
Piret Jaaksi lehekülg Eesti teadusinfosüsteemis ETIS.

Eesti kirjanikud
Eesti näitekirjanikud
Eesti toimetajad
Eesti ajakirjanikud
Eesti kirjanduskriitikud
Eesti teatrikriitikud
Sündinud 1980